C 316/16
ET
Euroopa Liidu Teataja
6.9.2023
Lisaks ökosüsteemide säilitamisele ja tulekahjude leviku vältimisele kaasa aitamisele annab see traditsiooniline tootmissüsteem nende kitsetallede lihale ka peamiselt loomade kasvatamise viisist, nende emaslooma juurde jäämise ajast ja toitumisest tuleneva eripära, mis seisneb liha õrnuses, värvuses ja mahlakuses.
Kitsetalled toituvad alguses emapiimast.
Tänu asjaomastele tõugudele, loomade toitumisele ja kasvatamisviisile on sellel piimal erilised omadused, mis erinevad väljaspool Extremadurat asuvates geograafilistes piirkondades toodetud piima omadest.
Piima koostis tagab selle erinevuste edasikandumise sellest piimast toitunud tallede lihasse.
Kitsetalled liiguvad emaga koos veedetava aja jooksul ringi, mis suurendab lihaste müoglobiinisisaldust.
3.4.
Tootmise erietapid, mis peavad toimuma määratletud geograafilises piirkonnas Kitsetalled peavad olema sündinud, kasvatatud, nuumatud ja tapetud ning rümbad korrastatud Extremadura piirkonnas, et säilitada toote eripära ja kindlustada selle kvaliteet, tagada loomade heaolu transpordi ajal, jälgida toote saamise tingimusi ja tagada toote jälgitavus.
3.5.
Sellise toote viilutamise, riivimise, pakendamise jm erieeskirjad, millele registreeritud nimetus viitab Tükeldamine peab toimuma reguleeriva asutuse peetavasse asjakohasesse registrisse kantud lihalõikusettevõttes.
Liha jaotustükke võib fileerida ja pakendada reguleerivas asutuses registreeritud lihatöötlemisettevõtetes või lõppmüügipunktide eriotstarbelistes käitistes, mis on reguleeriva asutusega eelnevalt sõlminud kokkuleppe liha kontrollimiseks, märgistamiseks ja turustamiseks.
Neid võib lõigata ja fileerida ka jaemüügiruumides tarbijaga müügitehingut tehes.
Liha ei tohi fileerida kaitstud geograafilise tähisega hõlmamata lihaga samal ajal.
3.6.
Sellise toote märgistamise erieeskirjad, millele registreeritud nimetus viitab Jaotustükid turustatakse ettevõtja kaubamärgi ja sertifitseerimismärgi all ning sertifitseeritud ettevõtja vastutab lõppkokkuvõttes nende nõuetekohase kasutamise eest.
Punkti 3.2 punktis a sätestatud nõuetele vastavate tallede rümpadele, poolrümpadele, veerandrümpadele ja/või jaotustükkidele kinnitatakse märgis, millel on KGT „CABRITO DE EXTREMADURA“ LECHAL (piimakitsetall) kategooria märge ja logo.
Punkti 3.2 punktis b sätestatud nõuetele vastavate tallede rümpadele, poolrümpadele, veerandrümpadele ja/või jaotustükkidele kinnitatakse märgis, millel on KGT „CABRITO DE EXTREMADURA“ kategooria märge ja logo.
Lisaks kohustuslikele märgetele peavad märgistusel olema ka järgmised andmed: kaitstud geograafilise tähise „CABRITO DE EXTREMADURA“ identifitseerimisandmed ja logo ning jälgitavusandmed.
Logol on kaks versiooni.
Kumbagi kasutatakse ainult ühe kaubandusliku kategooria puhul.
Kaubandusliku kategooria „Cabrito de Extremadura“ lechal (piimakitsetall) logo